b'\n_START_ARTICLE_\nGenetsko spremenjeni organizem\n_START_PARAGRAPH_\nGenetsko spremenjeni organizem (GSO) je organizem, v katerem je z uporabo sodobnih metod genetskega in\xc5\xbeenirstva vnesen to\xc4\x8dno dolo\xc4\x8den gen za to\xc4\x8dno dolo\xc4\x8deno lastnost iz drugega organizma. GSO so lahko mikroorganizmi (bakterije, glivice, virusi), rastline ali \xc5\xbeivali. V skladu s slovensko zakonodajo je GSO organizem, z izjemo \xc4\x8dloveka, ali mikroorganizem, katerega genetski material je spremenjen s postopki, ki spreminjajo ta material druga\xc4\x8de kot to poteka v naravnih razmerah s kri\xc5\xbeanjem in rekombinacijo._NEWLINE_Najpogosteje genetsko spremenjeni organizmi so koruza, soja, repna ogr\xc5\xa1\xc4\x8dica, krompir in paradi\xc5\xbenik._NEWLINE_Evropska zakonodaja zahteva, da se \xc5\xbeivila, ki vsebujejo ve\xc4\x8d kot en odstotek GSO, ozna\xc4\x8dena. Zaradi nepopolnega zakona in zahtev potro\xc5\xa1nikov je v pripravi sklop novih predpisov, ki bo stro\xc5\xbeje uredil to podro\xc4\x8dje._NEWLINE_Dr\xc5\xbeave, kjer je ozna\xc4\x8devanje GSO obvezno: Japonska, Filipini, EU, Indija_NEWLINE_Dr\xc5\xbeave, kjer ozna\xc4\x8devanje GSO ni obvezno: ZDA, Kanada, Argentina, Ljudska republika Kitajska ...'